एक माह से पानी की लीकेज ठीक नहीं कर पाया विभाग, गलत दिशा से गुजर रहे वाहन
भास्कर न्यूज | अम्बाला सिटी
सीवरेजकाकनेक्शन करने के लिए करीब एक माह पहले किया गया गड्ढा राहगीरों के लिए खतरनाक साबित हो रहा है। जनस्वास्थ्य अभियांत्रिकी विभाग द्वारा खोदे गए गड्ढे को ऐसे ही खुला छोड़ दिया गया है। करीब एक माह बाद भी गड्ढे को बंद करने को लेकर विभाग के अधिकारियों की ओर से कोई काम नहीं किया गया। जिस वजह से आवाजाही के दौरान लोग गिरकर घायल हो रहे हैं।
गड्ढे के कारण कपड़ा मार्केट बस स्टैंड पर जाने वाले वाहनों के लिए बड़ी समस्या खड़ी हो गई है, क्योंकि गड्ढे के कारण एक साइड बिल्कुल बंद हो चुकी है। ऐसे में लोग गलत दिशा से होकर गुजर रहे हैं और बंद सड़क पर ऑटो चालकों ने ऑटो खड़े करने शुरू कर दिए हैं। रात के अंधेरे में वाहन चालक गड्ढे में गिरकर घायल हो रहे हैं।
सीवरेजके कारण खोदा गड्ढा, मगर पानी की लीकेज ने बढ़ाई समस्या: जानकारीके अनुसार सीवरेज की मेन लाइन यहां से होकर गुजरती है। यहां विभागीय कर्मचारियों ने सीवरेज कनेक्शन करने के लिए गड्ढा खोदा था। लेकिन सीवरेज का कनेक्शन करने के दौरान पानी की पाइपलाइन लीक हो गई। इस वजह से कर्मचारियों की समस्या ज्यादा बढ़ गई। कई दिनों तक तो गड्ढा खोदकर काम किया गया, मगर इसी बीच कर्मचारियों ने काम बीच में ही छोड़ दिया।
जिस कारण खुला गड्ढा लोगों के लिए परेशानी बन गया। अब रोजाना गड्ढे के कारण बस स्टैंड में अाने वाली बसों, कपड़ा मार्केट में आवाजाही करने वाले लोगों को दिक्कतें झेलनी पड़ रही है।
^गड्ढा खोदकर सीवरेज का कनेक्शन किया गया था, मगर काम के दौरान पानी की पाइपलाइन लीक हो गई। अगर काम पिछले दिनों से बंद पड़ा है तो शुक्रवार तक काम को पूरा कर गड्ढा बंद किया जाएगा ताकि किसी भी राहगीर को परेशानी हो। रमेशकुमार, एक्सईएन, जनस्वास्थ्य अभियांत्रिकी विभाग, अम्बाला सिटी।
काम पड़ा बंद, मगर विभाग ने लगाए ‘कार्य प्रगति पर है’ के बोर्ड
कपड़ामार्केट से प्रवेन्द्र सिंह, राजू, दविंद्र, दिनेश ने बताया कि पिछले काफी दिनों से गड्ढे के कारण काम बंद पड़ा है। विभाग ने कार्य प्रगति के बोर्ड तो लगा दिए है, मगर काम अभी तक पूरा नहीं हुआ। इस समस्या के कारण एक तरफ सड़क बंद पड़ी है। जिससे सारा दिन कपड़ा मार्केट सड़क पर जाम लगा रहता है। जाम के कारण कपड़ा मार्केट में दुकानदारों का काम भी प्रभावित हो रहा है। पुलिस कर्मचारी भी कपड़ा मार्केट में खड़े रहते है। लेकिन जाम की समस्या से अभी तक निजात नहीं मिल रहा। उन्होंने कहा कि जल्द ही काम को पूरा कर गड्ढा बंद किया जाए।
अम्बाला सिटी| ‘╥सावधानकार्य प्रगति पर है’ का लगा साइन बोर्ड और बिखरी पड़ी निर्माण सामग्री।
सड़क के बीच में ऑटो चालकों ने खड़े किए ऑटाे, आवाजाही में लोगों की बढ़ रही दिक्कतें
hin_Deva mai_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva